Rosalind Elias

Mae Rosalind Elias  (ganwyd 13 Mawrth 1929) yn ganwr opera o'r Unol Daleithiau. Cafodd gyrfa hir a chlodfawr fel mezzo-soprano yn y Metropolitan Opera, Dinas Efrog Newydd.Goodwin, N., & Eliassen, M.  (2013, July 25). Elias, Rosalind. Grove Music Online adalwyd 1 Mai 2019

Cefndir
Ganed Rosalind Elias yn Lowell, Massachusetts,Rosalind Elias Bywgraffiad ar IMDb adalwyd 2 Mai 2019 y 13eg a'r plentyn ieuengaf o deulu o Americanaid gyda'i gwreiddiau yn Libanus. Derbyniodd ei gwersi canu cyntaf yn Lowell gan Miss Lillian Sullivan. Astudiodd yn y New England Conservatory. Ymddangosodd gyda New England Opera o 1948 i 1952. Yna, aeth i'r Eidal i gwblhau ei hastudiaethau lleisiol yn Accademia Nazionale di Santa Cecilia yn Rhufain, gyda Luigi Ricci a Nazzareno De Angelis.Rosalind Elias Bywgraffiad ar All Music adalwyd 1 Mai. 2019

Gyrfa
Gwnaeth ei début yn y Metropolitan Opera fel Grimgerde yn Die Walküre gan Wagner, ar 23 Chwefror, 1954. Bu iddi ganu 687 perfformiad o 54 rôl yno, gan gynnwys:The Fourteenth Annual OPERA NEWS Awards: Rosalind Elias MEZZO-SOPRANO gan F. Paul Driscoll, Ebrill 2019  adalwyd 2 Mai 2019
Bersi yn Andrea Chénier gan Umburto Giordano
Rôl y teitl yn Carmen, Georges Bizet
Rosina yn Barbwr Sevilla, Gioachino Rossini
Laura yn La Gioconda, Amilicare Ponchielli
Suzuki yn Madama Butterfly Giacomo Puccini
Siebel yn Faust, Charles Gounod
Nancy yn Martha, Friedrich von Flotow
Cherubino a Marcellina yn Le nozze di Figaro Wolfgang Amadeus Mozart 
Dorabella yn Così fan tutte, Mozart
Octavian yn Der Rosenkavalier, Richard Strauss
Olga yn Eugene Onegin, Pyotr Ilyich Tchaikovsky
Marina yn Boris Godunov, Modest Mussorgsky
Fenena yn Nabucco, Giuseppe Verdi
Azucena yn Il trovatore, Verdi
Amneris yn Aida, Verdi
Charlotte yn Werther, Jules Massenet
Y Wrach yn Hänsel und Gretel, Engelbert Humperdinck

Creodd rôl Erika yn opera Samuel Barber, Vanessa, ar 15 Ionawr, 1958, a rôl Charmian yn Antony a Cleopatra gan yr un cyfansoddwr, ar gyfer agor Tŷ Opera Metropolitan newydd yn y Lincoln Centre, ar 16 Medi, 1966..4 Major Met Opera Premieres Featuring Rosalind Elias adalwyd 2 mai 2019

Perfformiodd Elias dramor hefyd, yn arbennig fel La Cenerentola gyda Opera cenedlaethol yr Alban ym 1970, fel Carmen yn Opera Fienna ym 1972, ac fel Baba y Twc yn The Rake's Progress Igor Stravinsky yn Ngŵyl Glyndebourne ym 1975.

Bu Elias yn chware rôl yr Hen Farwnes yn Vanessa, Samuel Barber. Gan berfformio'r gwaith am y tro cyntaf yn Opéra de Monte-Carlo, a Los Angeles Opera yn 2004 ac yn Opera Dinas Efrog Newydd yn 2007.

Chwaraeodd Elias rôl "Heidi Schiller" mewn adfywiad o sioe gerdd James Goldman a Stephen Sondheim Follies, yng nghanolfan John F. Kennedy yn 2011. Fe wnaeth ei début ar Broadway yn 82 mlwydd oed pan symudodd y sioe gerdd yno rhwng Awst 2011 a Ionawr, 2012.YN Times  Broadway Debut After a Life of Opera gan ANTHONY TOMMASINI 23 Hydref, 2011 adalwyd 1 Mai 2019

Recordio
Ym myd darlledu byw, enillodd perfformiad Elias fel Bathsheba o dan arweiniad Alfredo Antonini ar gyfer opera CBS o opera Ezra Laderman a David Wept, ganmoliaeth feirniadol i Ellias ym 1971

Gwnaeth nifer o recordiadau, gan gynnwys Cherubino yn Le nozze di Figaro o dan Erich Leinsdorf, Preziosilla yn La forza del destino a Laura yn La Gioconda, gyferbyn â Zinka Milanov, Giuseppe Di Stefano a Leonard Warren. Recordiodd Suzuki yn Madama Butterfly ddwywaith, yn gyntaf gyferbyn ag Anna Moffo ym 1957, ac yna gyferbyn â Leontyne Price ym 1962. Recordiodd Azucena yn Il trovatore gyferbyn â Leontyne Price, Richard Tucker a Giorgio Tozzi, yn ogystal â Maddalena yn Rigoletto, Meg Page yn Falstaff (dan Georg Solti ym 1963) a Judith yng Nghastell Bluebeard's Bartók. Hi oedd yr unawdydd mezzo / contralto mewn cyngherddau fel Roméo et Juliette Berlioz ac Offeren Dros y Meirw Verdi. Enillodd recordiad Figaro o dan Leinsdorf wobr Grammy am y Recordiad Clasurol Gorau, Cast Opera neu Choral, yn yr Ail Wobrau Grammy Blynyddol ym 1959.Rosalind Elias ar Discogs adalwyd 1 Mai 2019

Ar 7 Ebrill, 2019 derbyniodd gwobr am gyfraniad arbennig yng Ngwobrau blynyddol Opera News yn Efrog Newydd.Ailyn Pérez and Rosalind Elias Among 2019 Opera News Awards Honorees adalwyd 2 Mai 2019

Cyfeiriadau

Categori:Genedigaethau 1929
Categori:Cantorion opera
Categori:Cantorion yr 20fed ganrif o'r Unol Daleithiau